L 174/26 Den Europæiske Unions Tidende 13.6.2014 KOMMISSIONENS GENNEMFØRELSESFORORDNING (EU) Nr. 626/2014 af 10. juni 2014 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (?), særlig artikel 9, stk. 1, litra a), og ud fra følgende betragtninger: (1) — Ved forordning (EØF) nr. 2658/87 blev der fastlagt en varenomenklatur, i det følgende benævnt »den kombinerede nomenklatur« eller »KN«, der er gengivet i bilag I til samme forordning. (2) — Der findes forskellige holdninger for så vidt angår klassificering (under KN-position 2207 og 3824) af blandinger, der indeholder ethanol og anvendes som råvare til fremstilling af brændstoffer til motorkøretøjer. (3) — Af hensyn til retssikkerheden er det derfor nødvendigt at præcisere rækkevidden af KN-underposition 2207 20 vedrørende denatureret ethanol. (4) — KN-underposition 2207 20 bør omfatte ethanol med et alkoholindhold på 50 % eller derover, især ethanolbase- rede blandinger, som anvendes til fremstilling af brændstof til motorkøretøjer, og som er denatureret ved tilsæt- ning af visse stoffer til dette ethanol for at gøre det definitivt uegnet til konsum. (5) — Den europæiske standard EN 15376 »Motorbrændstof — Ethanol som blandingskomponent til benzin — Krav og prøvningsmetoder«, der er godkendt af Den Europæiske Standardiseringsorganisation den 24. december 2010, bidrager til opfyldelsen af Den Europæiske Unions mål med frivillige tekniske standarder, der fremmer fri handel og virkeliggør det indre marked. Den indeholder i punkt 4.3 a en liste over anbefalede denatureringsmidler, som ikke er skadelige for køretøjssystemer. Følgende stoffer er opført på denne liste: motorbenzin, der opfylder EN 228, ethyl-tert-butylether (ETBE), methyl-tert-butylether (MTBE), tert-butylalkohol (TBA), 2-methyl-1-propanol (isobutanol) og 2-propanol (isopropanol). Et eller flere af de pågældende denatureringsmidler kan anvendes i blan- dingen, bortset fra isobutanol og isopropanol, der nemt kan adskilles fra blandingen. Disse skal derfor altid anvendes sammen med et andet denatureringsmiddel. (6) — En ny supplerende bestemmelse bør derfor føjes til kapitel 22, del II, i KN for at sikre en ensartet fortolkning i hele Unionen. (7) — Toldkodeksudvalget har ikke afgivet udtalelse inden for den af formanden fastsatte frist — VEDTAGET DENNE FORORDNING: Artikel 1 I kapitel 22 i del II af den kombinerede nomenklatur, der er knyttet som bilag I til forordning (FØF) nr. 2658/87, tilføjes følgende supplerende bestemmelse 12: »12. Underposition 2207 20 omfatter blandinger af ethanol, som anvendes som råvare til fremstilling af brænd- stoffer til motorkøretøjer med et alkoholindhold på 50 % eller derover, og som er denatureret med et eller flere af følgende stoffer: a) motorbenzin (der opfylder EN 228) b) tert-butylethylether (ethyl-tert-butylether (ETBE)) () EFTL 256 af 7.9.1987, s. 1.